#

*Näidiste kasutamisel tuleb arvestada asjaoluga, et Audiitorkogu ei kanna vastutust näidiste kasutamisest tuleneda võivate kahjude osas.*

[Nurksulgudes ja punases kirjas toodud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu, misjärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega]

# **Sõltumatu vandeaudiitori näidisaruanne ühendatava ettevõtte lõppbilansi osas (audit)**

Selle näitliku audiitori aruande puhul eeldatakse järgmiste tingimuste olemasolu:

* Finantsaruandluse raamistik: EFS
* Ühendav ettevõte on jätkuvalt tegutsev
* Audiitorkontrolli raamistik: audit (ISA 800 ja ISA 805)
* Audiitor on teinud järelduse, et hangitud tõendusmaterjali põhjal on asjakohane modifitseerimata aruanne
* Lõppbilansiga koos ei esitata muud informatsiooni ISA 720 tähenduses

SÕLTUMATU VANDEAUDIITORI ARUANNE

[Klient OÜ] [osanikele, aktsionäridele, Äriregistrile]

**Arvamus**

Oleme auditeerinud [Klient AS] (edaspidi „ettevõte”) lõppbilanssi seisuga [xx. xx. 202x] ning lõppbilansi juurde kuuluvaid lisasid, sealhulgas märkimisväärsete arvestuspoliitikate kokkuvõtet (koos nimetatud edaspidi „raamatupidamise lõpparuanne”).

[Meie arvates kajastab kaasnev raamatupidamise lõpparuanne kõigis olulistes osades õiglaselt ettevõtte finantsseisundit seisuga [xx. xx. 202x] kooskõlas Eesti finantsaruandluse standardis ja äriseadustiku § 400 lg-s 2 esitatud nõuetega./Meie arvates on kaasnev raamatupidamise lõpparuanne seisuga [xx. xx. 202x] koostatud kõigis olulistes osades kooskõlas Eesti finantsaruandluse standardis ja äriseadustiku § 400 lg-s 2 esitatud nõuetega][[1]](#footnote-2)

**Arvamuse alus**

Viisime auditi läbi kooskõlas rahvusvaheliste auditeerimise standarditega (Eesti). Meie kohustusi vastavalt nendele standarditele kirjeldatakse täiendavalt meie aruande osas „Vandeaudiitori kohustused seoses raamatupidamise lõpparuande auditiga”. Me oleme ettevõttest sõltumatud kooskõlas kutseliste arvestusekspertide eetikakoodeksiga (Eesti) (sh sõltumatuse standardid), ja oleme täitnud oma muud eetikaalased kohustused vastavalt nendele nõuetele. Me usume, et auditi tõendusmaterjal, mille oleme hankinud, on piisav ja asjakohane aluse andmiseks meie arvamusele.

**Asjaolu rõhutamine ning kasutamise ja levitamise piirang**

Juhime tähelepanu lõpparuande lisale 1, milles kirjeldatakse arvestusalust, et raamatupidamise lõpparuanne ei moodusta täielikku raamatupidamise aastaaruannet vastavalt Eesti finantsaruandluse standardile. Informatsioon tulude ja kulude, rahavoogude ning omakapitali muutuste kohta on vajalik, et täielikult aru saada ettevõtte finantsseisundist, selle muutustest ning tegevuse finantstulemustest. Meie arvamust ei ole modifitseeritud seoses selle asjaoluga.

Käesolev raamatupidamise lõpparuanne on kasutamiseks vaid Äriregistrile ja mitte mingil muul eesmärgil.

**[Juhtkonna ja nende, kelle ülesandeks on valitsemine, kohustused seoses raamatupidamise aastaaruandega/ Juhtkonna kohustused seoses raamatupidamise aastaaruandega ][[2]](#footnote-3)**

Juhtkond vastutab raamatupidamise lõpparuande koostamise ja õiglase esitamise eest kooskõlas Eesti finantsaruandluse standardis ja äriseadustiku § 400 lg-ga 2 esitatud nõuetega ning sellise sisekontrolli eest, nagu juhtkond peab vajalikuks, et võimaldada kas pettusest või veast tulenevate oluliste väärkajastamisteta raamatupidamise lõpparuande koostamist.

Raamatupidamise lõpparuande koostamisel on juhtkond kohustatud hindama ettevõtte suutlikkust jätkata jätkuvalt tegutsevana, esitama infot, kui see on rakendatav, tegevuse jätkuvusega seotud asjaolude kohta ja kasutama tegevuse jätkuvuse arvestuse alusprintsiipi, välja arvatud juhul, kui juhtkond kavatseb kas ettevõtte likvideerida või tegevuse lõpetada või tal puudub sellele realistlik alternatiiv.

Need, kelle ülesandeks on valitsemine, vastutavad ettevõtte finantsaruandlusprotsessi üle järelevalve teostamise eest.

**Vandeaudiitori kohustused seoses raamatupidamise lõpparuande auditiga**

Meie eesmärk on saada põhjendatud kindlus selle kohta, kas raamatupidamise lõpparuanne tervikuna on kas pettusest või veast tulenevate oluliste väärkajastamisteta, ja anda välja vandeaudiitori aruanne, mis sisaldab meie arvamust. Põhjendatud kindlus on kõrgetasemeline kindlus, kuid see ei taga, et olulise väärkajastamise eksisteerimisel see kooskõlas rahvusvaheliste auditeerimise standarditega (Eesti) läbiviidud auditi käigus alati avastatakse. Väärkajastamised võivad tuleneda pettusest või veast ja neid peetakse oluliseks siis, kui võib põhjendatult eeldada, et need võivad üksikult või koos mõjutada majanduslikke otsuseid, mida kasutajad selle lõpparuande alusel teevad.

Me kasutame auditi osana vastavalt rahvusvaheliste auditeerimise standarditele (Eesti) kutsealast otsustust ja säilitame kutsealase skeptitsismi kogu auditi käigus. Me teeme ka järgmist:

* teeme kindlaks aruande kas pettusest või veast tuleneva olulise väärkajastamise riskid ja hindame neid, kavandame ja teostame auditiprotseduurid vastuseks nendele riskidele ning hangime piisava ja asjakohase auditi tõendusmaterjali aluse andmiseks meie arvamusele. Pettusest tuleneva olulise väärkajastamise mitteavastamise risk on suurem kui veast tuleneva väärkajastamise puhul, sest pettus võib tähendada salakokkulepet, võltsimist, tahtlikku tegevusetust, vääresitiste tegemist või sisekontrolli eiramist;
* omandame arusaamise auditi puhul asjassepuutuvast sisekontrollist, et kavandada nendes tingimustes asjakohaseid auditiprotseduure, kuid mitte arvamuse avaldamiseks ettevõtte sisekontrolli tulemuslikkuse kohta;
* hindame kasutatud arvestuspoliitikate asjakohasust ning juhtkonna arvestushinnangute ja nendega seoses avalikustatud info põhjendatust;
* teeme järelduse juhtkonna poolt tegevuse jätkuvuse arvestuse alusprintsiibi kasutamise asjakohasuse kohta ja saadud auditi tõendusmaterjali põhjal selle kohta, kas esineb olulist ebakindlust sündmuste või tingimuste suhtes, mis võivad tekitada märkimisväärset kahtlust ettevõtte suutlikkuses jätkata jätkuvalt tegutsevana. Kui me teeme järelduse, et eksisteerib oluline ebakindlus, oleme kohustatud juhtima vandeaudiitori aruandes tähelepanu raamatupidamise lõpparuandes selle kohta avalikustatud infole või kui avalikustatud info on ebapiisav, siis modifitseerima oma arvamust. Meie järeldused põhinevad audiitori aruande kuupäevani saadud auditi tõendusmaterjalil. Tulevased sündmused või tingimused võivad siiski kahjustada ettevõtte suutlikkust jätkata jätkuvalt tegutsevana;
* hindame raamatupidamise lõpparuande üldist esitusviisi, ülesehitust ja sisu, kaasa arvatud avalikustatud informatsiooni, ning seda, kas lõpparuanne kajastab aluseks olevaid tehinguid ja sündmusi viisil, millega saavutatakse õiglane esitusviis.

Me vahetame nendega, kelle ülesandeks on valitsemine, infot muu hulgas auditi planeeritud ulatuse ja ajastuse ning märkimisväärsete auditi tähelepanekute kohta, sealhulgas mis tahes sisekontrolli märkimisväärsete puuduste kohta, mille oleme tuvastanud auditi käigus.

*/digitaalselt allkirjastatud/*

[Audiitorettevõtja nimel allkirjastava vandeaudiitori nimi]

[Vandeaudiitori number]

[Audiitorettevõtja nimi]

[Audiitorettevõtja tegevusloa number]

[Audiitorettevõtja asukoha aadress]

[Vandeaudiitori aruande kuupäev]

1. Kas ühendatava ettevõtte lõppbilansi aruandlusraamistik on õiglase esitusviisi raamistik või vastavusraamistik? Metodoloogia komisjon ei ole teadlik, et ükski pädev osapool oleks selles küsimuses tänaseks ühtse seisukoha kujundanud. ISA 805 annab sarnases olukorras audiitoritele õiguse rakendada audiitori aruande vormi osas (kas ütleme „olulises osas õiglaselt“- õiglase esitusviisi raamistiku puhul või „olulises osas kooskõlas“ – vastavusraamistiku puhul) kutsealast otsustust. Muuhulgas annab standard ka juhised, mille alusel sellist otsustust teha:

ISA 805 rakendusjuhise A9 kohaselt võtab audiitor otsuse tegemisel, kas oma aruandes viidata õiglase esitusviisi raamistikule, arvesse järgnevat:

*kas rakendatav finantsaruandluse raamistik on sõnaselgelt või kaudselt piiratud finantsaruannete tervikkomplekti koostamiseks;*

*kas üksik finantsaruanne või finantsaruande spetsiifiline element:*

*on täielikus vastavuses raamistiku iga nõudega, mis on asjassepuutuv konkreetse finantsaruande või konkreetse elemendi suhtes ning finantsaruande või finantsaruande spetsiifilise elemendi esitusviis sisaldab sellega seotud avalikustatavat informatsiooni;*

*kui õiglase kajastamise saavutamiseks on vajalik, annab avalikustatavat informatsiooni lisaks raamistikuga spetsiifiliselt nõutavale või erandlikes tingimustes kaldub kõrvale raamistiku nõudest.*

*Audiitori otsus arvamuse eeldatava vormi kohta on kutsealase otsustuse küsimus. /…/*  [↑](#footnote-ref-2)
2. Selles audiitori aruande osas tuleb ka kindlaks määrata finantsaruandlusprotsessi järelevalve eest vastutavad isikud, kui sellise järelevalvekohustusega isikud erinevad nendest, kes täidavad ISA (EE) 700 lõigus 34 kirjeldatud kohustusi. Sellisel juhul tuleb selle osa pealkirjas viidata ka „nendele, kelle ülesandeks on valitsemine” ning lisada viimane lõik „Need, kelle ülesandeks on valitsemine, vastutavad ettevõtte raamatupidamise aruandlusprotsessi üle järelevalve teostamise eest“ Kui aga väikeettevõttes on näiteks omanik ja juhatus ühes isikus, kustutatakse pealkirjast viide „valitsejatele“ ja viimane alalõik [↑](#footnote-ref-3)